CELEX: 32016R1956
Language: hu
Date: 2016-11-04 00:00:00
Title: A Bizottság (EU) 2016/1956 végrehajtási rendelete (2016. november 4.) a vám- és a statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének módosításáról

9.11.2016   
            
            
               HU
            
            
               Az Európai Unió Hivatalos Lapja
            
            
               L 301/5
            
         A BIZOTTSÁG (EU) 2016/1956 VÉGREHAJTÁSI RENDELETE
   (2016. november 4.)
   a vám- és a statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének e) pontjára,
   mivel:
   
               (1)
            
            
               A 2658/87/EGK tanácsi rendelet létrehozta az áruk nómenklatúráját (a továbbiakban: Kombinált Nómenklatúra), amelyet az említett rendelet I. melléklete tartalmaz.
            
         
               (2)
            
            
               A 9404 vámtarifaszám alá tartoznak az ágyfelszerelések (pl. matrac, paplan, dunna, vánkos, henger alakú párna és kispárna) és hasonló lakberendezési cikkek, rugóval ellátva vagy bármilyen anyaggal párnázva, vagy belsőleg szerelve, vagy gumi- vagy műanyag szivacsból, bevonva is.
            
         
               (3)
            
            
               A 9404 vámtarifaszám szövegének értelmezésével kapcsolatban a „bármilyen anyaggal párnázva, vagy belsőleg szerelve” kifejezés tekintetében eltérnek a nézetek.
            
         
               (4)
            
            
               A jogbiztonság érdekében ezért új kiegészítő megjegyzéssel szükséges kiegészíteni a Kombinált Nómenklatúra 94. árucsoportját, ezáltal biztosítva a szóban forgó KN-kód egységes értelmezését az Unió egészében.
            
         
               (5)
            
            
               A 2658/87/EGK rendelet I. mellékletét ezért ennek megfelelően módosítani kell.
            
         
               (6)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A 2658/87/EGK rendelet I. mellékletében meghatározott Kombinált Nómenklatúra második részében a 94. árucsoport leírása a következő kiegészítő megjegyzéssel egészül ki:
   
      
                  „1.
               
               
                  A 9404 vtsz. alkalmazásában a »bármilyen anyaggal párnázva, vagy belsőleg szerelve« kifejezés bármilyen vastagságú anyagra vonatkozik.”
               
            
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. november 4-én.
      
         
            a Bizottság részéről,
         
         
            az elnök nevében,
         
         Stephen QUEST
         
            adóügyi és vámuniós főigazgató
         
      
   
   
      (1)  HL L 256., 1987.9.7., 1. o.